**Bill Wyman** eller **William George Perks** (fødd 24. oktober 1936) er ein engelsk bassist som er mest kjend for å ha spelt bass i The Rolling Stones frå 1962 til 1992. Sidan 1997 har han spelt inn plater og turnert med sitt eige band, Bill Wyman's Rhythm Kings.

Oppvekst
--------

William George Parks vart fødd på Lewisham sjukehus i Lewisham sør i London. Han er son av ein murar, William og kona Kathleen. Dei første barndomsåra budde dei byen Penge, før dei flytta på landet i Kent. Han gjekk på Beckenham and Penge Grammer School frå 1947 til 1953, der han forlet skulen før eksamen fordi faren hadde funne jobb til han hos ein bookmaker, og insisterte på at han tok jobben.

Musikken
--------

Wyman fekk pianoundervisning frå han var 10 til 13. Etter det første ekteskapet sitt kjøpte han ein gitar, men var ikkje nøgd med sin eigen prestasjon. Etter å ha høyrt ein bass på ein konsert med Barron Knights, forelska han seg med ein gong i basslyden og starta å spele instrumentet. Han spelte i starten saman med eit lokalt band kalla The Cliftens. Det var òg i denne perioden han starta å kalle seg Bill Wyman. Han nytta etternamnet til ein av venene sine som han hadde hatt verneplikt i Royal Air Force i lag med. 

Då trommeslagaren Tony Chapman fortalte Bill om det nye bandet The Rolling Stones, som søkte etter ein bassist, søkte han jobben og vart offisielt medlem i desember 1962. Sjølv om The Stones syns han var ein dyktig bassist, likte dei ikkje like mykje stilen og personlegdomen hans, kanskje fordi han var seks år eldre enn dei. 

Wyman song sjeldan på songane til The Rolling Stones, men han skreiv og song «In Another Land» frå albumet *Their Satanic Majesties Request*, som òg vart gjeven ut som singel. 

I 1970- og tidleg i 1980-åra gav han ut tre soloalbum, men ingen oppnådde særleg suksess. Det siste i 1982 gav han likevel ein liten hit i Europa med singlen *(Si Si) Je Suis Un Rock Star.*

Mot slutten av 1980-åra komponerte Wyman muiskk til to filmar av den italienske filmregissøren Dario Argento. Det var til filmane *Phenomena* frå 1985 og *Terror at the Opera* frå 1987. 

Wyman førte ei detaljert dagbok om dagane sine med The Rolling Stones. Etter han forlet bandet har han nytta dagboka då han skreiv biografien om The Stones, *Rolling With The Stones,* og sin eigen sjølvbiografi *Stone Alone*.

Bill Wyman hadde eit sterkt venskap med gitaristen Mick Taylor, den første som frivillig forlet The Stones. Han heldt fram med å arbeide saman med Taylor på sine solo projekt etter at han forlet bandet. 

Saman med Charlie Watts førte Wyman eit stille liv i motsetnad til Jagger og Richards. Sjølv om det personlege livet hans enkelte gongar vart stormfullt, og forholdet hans til den 13 år gamle Mandy Smidt vart framsidestoff, kom han gjennom tida som medlem av The Stones relativt smertefritt. 

Wyman, som var av dei meir fornuftige og klarsynte av medlemmane i bandet, nekta å ta narkotika og store mengder alkohol. 

Etter albumet *Steel Wheels* i 1989 avgjorde han å forlate bandet, men vart verande eit par år til for å vere sikker på han gjorde rett. Stones valde å ikkje ta inn ein ny fast bassist, men den første bassisten dei nytta, Darryl Jones, har likevel vore med på alle Stones-album i ettertid. 

Wyman heldt fram solokarrieren sin med eit eige band, *The Rhythm Kings*, med musikarar som Martin Taylor, Albert Lee, Gary Brooker og Terry Taylor.

Kjelder
-------

* *Denne artikkelen bygger på «Bill Wyman» frå Wikipedia på engelsk, og «Bill Wyman» frå Wikipedia på dansk den 15. februar 2009.*
	+ *Wikipedia på dansk oppgav desse kjeldene:*

1. ↑  Videoen
2. ↑  Amazon.com: Rolling with the Stones: Bill Wyman: Books
3. ↑  Amazon.com: Stone Alone: The Story Of A Rock 'n' Roll Band: Bill Wyman: Books

Bakgrunnsstoff
--------------

* Offisiell heimeside
* Bill Wyman metalldektor

| * v
* d
* e
The Rolling Stones |
| --- |
| **Mick Jagger · Keith Richards · Charlie Watts · Ronnie Wood**  Brian Jones · Ian Stewart · Dick Taylor · Mick Taylor · Bill Wyman |
| Britiske studioalbum  1964–1967 |  *The Rolling Stones* (1964) **·**  *The Rolling Stones No. 2* (1965) **·**  *Out of Our Heads* (1965) **·**  *Aftermath* (1966) **·**  *Between the Buttons* (1967)  |
| Amerikanske studioalbum  1964–1967 |  *The Rolling Stones (England's Newest Hitmakers)* (1964) **·**  *12 X 5* (1964) **·**  *The Rolling Stones, Now!* (1965) **·**  *Out of Our Heads* (1965) **·**  *December's Children (And Everybody's)* (1965) **·**  *Aftermath* (1966) **·**  *Between the Buttons* (1967)  |
| Studioalbum  1967–til i dag |  *Their Satanic Majesties Request* (1967) **·**  *Beggars Banquet* (1968) **·**  *Let It Bleed* (1969) **·**  *Sticky Fingers* (1971) **·**  *Exile on Main St.* (1972) **·**  *Goats Head Soup* (1973) **·**  *It's Only Rock 'n' Roll* (1974) **·**  *Black and Blue* (1976) **·**  *Some Girls* (1978) **·**  *Emotional Rescue* (1980) **·**  *Tattoo You* (1981) **·**  *Undercover* (1983) **·**  *Dirty Work* (1986) **·**  *Steel Wheels* (1989) **·**  *Voodoo Lounge* (1994) **·**  *Bridges to Babylon* (1997) **·**  *A Bigger Bang* (2005)  **·**  *Blue & Lonesome*(2016) |
| Konsertalbum |  *Got Live if You Want It!* (1966) **·**  *Get Yer Ya-Ya's Out! The Rolling Stones in Concert* (1970) **·**  *Love You Live* (1977) **·**  *"Still Life" (American Concert 1981)* (1982) **·**  *Flashpoint* (1991) **·**  *Stripped* (1995) **·**  *No Security* (1998) **·**  *Live Licks* (2004) **·**  *Shine a Light* (2008)  |
| Tilknytte artiklar | Andrew Loog Oldham · Diskografi · Jagger/Richards · Nanker Phelge |

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* SUDOC
* NKC
* BNE

 |